CELEX: 32020D1545
Language: el
Date: 2020-10-19 00:00:00
Title: Απόφαση (ΕΕ) 2020/1545 του Συμβουλίου της 19ης Οκτωβρίου 2020 για την υπογραφή, εξ ονόματος της Ένωσης, και προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης των Νήσων Κουκ για την παράταση του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ

26.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 356/7
               
            
         ΑΠΟΦΑΣΗ (ΕΕ) 2020/1545 ΤΟΥ ΣΥΜΒΟΥΛΙΟΥ
         της 19ης Οκτωβρίου 2020
         για την υπογραφή, εξ ονόματος της Ένωσης, και προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης των Νήσων Κουκ για την παράταση του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ (1) («συμφωνία»), η οποία εγκρίθηκε με την απόφαση (ΕΕ) 2017/418 του Συμβουλίου (2), άρχισε να ισχύει στις 10 Μαΐου 2017. Το πρωτόκολλο για την εφαρμογή της συμφωνίας (3) («πρωτόκολλο») εφαρμόστηκε από τις 14 Οκτωβρίου 2016 (4) για περίοδο τεσσάρων ετών.
                  
               
                     (2)
                  
                  
                     Το πρωτόκολλο πρόκειται να λήξει στις 13 Οκτωβρίου 2020.
                  
               
                     (3)
                  
                  
                     Στις 7 Ιουλίου 2020 το Συμβούλιο εξουσιοδότησε την Επιτροπή να αρχίσει διαπραγματεύσεις με την κυβέρνηση των Νήσων Κουκ για τη σύναψη νέου πρωτοκόλλου σχετικά με την εφαρμογή της συμφωνίας.
                  
               
                     (4)
                  
                  
                     Εν αναμονή της ολοκλήρωσης των διαπραγματεύσεων για την ανανέωση του πρωτοκόλλου, η Επιτροπή διαπραγματεύθηκε, εξ ονόματος της Ένωσης, μια συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης των Νήσων Κουκ σχετικά με την παράταση του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ («συμφωνία υπό μορφή ανταλλαγής επιστολών») για μέγιστη περίοδο ενός έτους. Οι διαπραγματεύσεις ολοκληρώθηκαν επιτυχώς και η ανταλλαγή επιστολών μονογραφήθηκε στις 29 Ιουλίου 2020.
                  
               
                     (5)
                  
                  
                     Στόχος της συμφωνίας υπό μορφή ανταλλαγής επιστολών είναι να δοθεί στην Ένωση και στην κυβέρνηση των Νήσων Κουκ η δυνατότητα να εξακολουθήσουν να συνεργάζονται για την προώθηση μιας πολιτικής βιώσιμης αλιείας και της υπεύθυνης εκμετάλλευσης των αλιευτικών πόρων στα ύδατα των Νήσων Κουκ, καθώς και να δοθεί η δυνατότητα στα ενωσιακά σκάφη να ασκούν τις αλιευτικές τους δραστηριότητες στα συγκεκριμένα ύδατα.
                  
               
                     (6)
                  
                  
                     Η συμφωνία υπό μορφή ανταλλαγής επιστολών θα πρέπει να υπογραφεί εξ ονόματος της Ένωσης, υπό την επιφύλαξη της σύναψής της σε μεταγενέστερη ημερομηνία.
                  
               
                     (7)
                  
                  
                     Για να εξασφαλιστεί η συνέχιση των αλιευτικών δραστηριοτήτων των ενωσιακών σκαφών στα ύδατα των Νήσων Κουκ, θα πρέπει να εφαρμοστεί προσωρινά η συμφωνία υπό μορφή ανταλλαγής επιστολών, εν αναμονή της ολοκλήρωσης των αναγκαίων διαδικασιών για την έναρξη ισχύος της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιτρέπεται η υπογραφή, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της κυβέρνησης των Νήσων Κουκ για την παράταση του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ, υπό την επιφύλαξη της σύναψης της εν λόγω συμφωνίας υπό μορφή ανταλλαγής επιστολών (5).
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών εξ ονόματος της Ένωσης.
         
         
            Άρθρο 3
            Η συμφωνία υπό μορφή ανταλλαγής επιστολών εφαρμόζεται προσωρινά, σύμφωνα με το σημείο 6 αυτής, από τις 14 Οκτωβρίου 2020 ή από οποιαδήποτε άλλη μεταγενέστερη ημερομηνία υπογραφής της (6), μέχρι να ολοκληρωθούν οι αναγκαίες διαδικασίες για την έναρξη ισχύος της.
         
         
            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 19 Οκτωβρίου 2020.
            
               
                  Για το Συμβούλιο
               
               
                  Η Πρόεδρος
               
               J. KLOECKNER
            
         
         
            (1)  ΕΕ L 131 της 20.5.2016, σ. 3.
         
            (2)  Απόφαση (ΕΕ) 2017/418 του Συμβουλίου, της 28ης Φεβρουαρίου 2017, σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ και του πρωτοκόλλου εφαρμογής της (ΕΕ L 64 της 10.3.2017, σ. 1).
         
            (3)  Πρωτόκολλο σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ (ΕΕ L 131 της 20.5.2016, σ. 10).
         
            (4)  ΕΕ L 289 της 25.10.2016, σ. 1.
         
            (5)  Το κείμενο της συμφωνίας υπό μορφή ανταλλαγής επιστολών δημοσιεύεται στην … [να εισαχθούν τα στοιχεία παραπομπής στην ΕΕ].
         
            (6)  Η ημερομηνία προσωρινής εφαρμογής της συμφωνίας υπό μορφή ανταλλαγής επιστολών θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.